**PROIECT - DECIZIA ETAPEI DE ÎNCADRARE**

**Nr. ..................... din ........................**

Ca urmare a solicitării de emitere a acordului de mediu adresate de **COMUNA PUCHENII MARI reprezentată prin Negoi Constantin - Primar**, cu sediul în Comuna Puchenii Mari, Sat Puchenii Mari nr. 257, județul Prahova, înregistrată la Agenția pentru Protecția Mediului Prahova cu nr. 7457 din 21.05.2020 și completată cu nr. 8364 din 11.06.2020, în baza Legii nr. 292/2018, *privind evaluarea impactului anumitor proiecte publice și private asupra mediului* și a [Ordonanței de Urgență a Guvernului nr. 57/2007](http://legislatie.just.ro/Public/DetaliiDocumentAfis/202496), *privind regimul ariilor naturale protejate, conservarea habitatelor naturale, a florei și faunei sălbatice*, aprobată cu modificări și completări prin [Legea nr. 49/2011](http://legislatie.just.ro/Public/DetaliiDocumentAfis/127715), cu modificările și completările ulterioare,

Agenția pentru Protecția Mediului Prahova decide, ca urmare a consultărilor desfășurate în cadrul ședinței comisiei de analiză tehnică din data de 30.06.2020, că proiectul **,,*AMENAJARE ACOSTAMENTE, ȘANTURI BETONATE ȘI TROTUARE PERIMETRALE PARCULUI PUCHENII MARI DE-A LUNGUL DJ 140 ȘI DC 127*”,** propus a fi amplasat în Comuna Puchenii Mari, Satul Puchenii Mari, DJ 140, DC 127, județul Prahova, **nu se supune evaluării impactului asupra mediului, nu se supune evaluării adecvate și nu se supune evaluării impactului asupra corpurilor de apă.**

**JUSTIFICAREA PREZENTEI DECIZII:**

**I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

**a)** proiectul se încadrează în prevederile Legii nr. 292/2018, *privind evaluarea impactului anumitor proiecte publice și private asupra mediului*, Anexa nr. 2, pct. 13 (a); conform criteriilor de selecție pentru stabilirea evaluării impactului asupra mediului din Anexa 3 ale aceleiași legi, ***nu se supune evaluării impactului asupra mediului.***

**b) Caracteristicile proiectului:**

**b.1. Dimensiunea și concepția întregului proiect:**

Se propun trotuare perimetrale parcului situat în zona intersecției drumului județean DJ 140 cu drumul comunal DC 127 prin crearea de noi trotuare, regeometrizarea si betonarea șanțurilor înierbate care preiau apele din lungul drumurilor DJ140 si DC 127, cat si refacerea acostamentelor drumurilor județean și comunal.

***Prin prezentul proiect nu se intervine asupra semnalizării rutiere existente în zonă, care nu se modifică ci se menține în totalitate.***

Soluția propusă răspunde cerințelor legislative privind condițiile de circulație rutieră în siguranță și accesul locuitorilor în bune condiții indiferent de anotimp sau starea vremii.

Necesitatea și oportunitatea realizării trotuarelor este evidentă având în vedere că prin ea se asigură creșterea confortului și siguranței în desfășurarea traficului pietonal în zonă. Prin betonarea șanțurilor se asigură evacuarea și scurgerea rapidă a apelor în lungul drumurilor DJ 140 și DC 127.

**Se propune atingerea următoarelor obiective:**

* îmbunătățirea accesului la zonele învecinate;
* potențial pentru dezvoltarea economică a zonei, pe termen mediu;
* posibilitatea utilizării drumului, în tot cursul anului, indiferent de starea vremii;
* reducerea volumului de praf;
* eliminarea băltirilor de apă de pe carosabil;
* reducerea zgomotelor.

Se vor reface și acostamentele drumurilor județean și comunal, care se vor amenaja cu piatră spartă, cu excepția zonei situate la nord de platforma betonată de acces în parc, care se va pava cu dale autoblocante.

Lucrările propuse se încadrează în planul urbanistic general al localității și nu afectează drumurile adiacente DJ 140 și DC 127.

S-a ținut cont de viitoarea extindere a părții carosabile a drumului județean la 7,00 m lățime și a părții carosabile a drumului comunal la 6,00 m lățime.

**DESCRIEREA PROIECTULUI:**

Suprafața zonei de intervenție aferentă prezentului proiect: 330 mp din care:

* Suprafața amenajată existentă (platformă betonată de acces în parc și cămin vane): 15 mp;
* Suprafața amenajată propusă (trotuare): 115 mp;
* Suprafața amenajată propusă (șanțuri, acostamente):190 mp;
* Suprafața liberă (zona verde): 10 mp;

Deschiderea terenului studiat în lungul drumurilor județean DJ 140, a celui comunal DC 127 și a racordului dintre ele este de 79,50 ml.

**TROTUARELE:**

* 6 cm pavaj autoblocant gri din beton de ciment C30/37cu rosturile colmatate cu nisip;
* 5 cm nisip pilonat;
* 10 cm balast stabilizat cu ciment sau lianți hidraulici rutieri;
* 20 cm balast cilindrat.

**ACOSTAMENTUL PAVAT SITUAT LA NORD DE ACCESUL ÎN PARC:**

* 8 cm pavaj autoblocant din beton de ciment C30/37;
* 5 cm nisip;
* 15 cm balast stabilizat cu ciment sau lianți hidraulici rutieri;
* 20 cm balast;
* strat izolant din material geotextil.

**ACOSTAMENTELE ÎMPIETRUITE ALE DRUMURILOR JUDEȚEAN ȘI COMUNAL:**

* 15 cm piatră spartă sort 0-63;
* 10 cm balast.

**ȘANȚURILE BETONATE CU SECȚIUNEA TRANSVERSALĂ TRIUNGHIULARĂ:**

* 10 cm beton C35/45;
* folie polietilenă/hârtie Kraft;
* 5 cm nisip.

Trotuarul este încadrat atat cu borduri mari prefabricate din beton C30/37 de 20 x 25 cm secțiune, așezate pe o fundație din beton CI6/20 de 15 x 30 cm secțiune, cât și cu borduri mici prefabricate din beton C30/37 de 10 x 15 cm secțiune, așezate pe o fundație din beton CI6/20 de 10 x 30 cm secțiune.

Pana din spatele bordurilor se va realiza din același beton C16/20. Rosturile se vor colmata cu mortar de ciment M100.

**ORGANIZAREA DE ȘANTIER:**

Contractantul lucrărilor de execuție este responsabil si are obligația sa asigure organizarea spațiilor necesare activității de supraveghere a execuției, realizării lucrărilor de construcții-montaj și testare precum și pentru depozitarea materialelor necesare realizării investiției.

Lucrările de execuție se vor desfășura fără afectarea circulației pe domeniului public și numai cu personal calificat.

Construcția obiectivului nu va afecta buna desfășurare a activităților derulate în imediata vecinătate.

Pentru accesul utilajelor de montaj și echipamentului necesar realizării lucrărilor propuse se vor folosi drumurile existente.

Se va asigura curățenia permanentă în zona șantierului.

Alimentarea cu apă se va face din rețeaua de alimentare cu apă existentă.

În zona șantierului vor fi livrate doar materialele care vor fi folosite în punerea în operă, fără a afecta alte zone decât cele în care se lucrează. Pe timpul nopții sau în perioadele în care nu se va lucra, utilajele folosite vor fi staționate în parcarea din zonă.

**b.2. Cumularea cu alte proiecte existente și/sau aprobate:** *nu este cazul*.

**b.3. Utilizarea resurselor naturale, în special a solului, a terenurilor, a apei și a biodiversității:**

**Impactul global în perioada de construcţie este caracterizat ca fiind minor negativ, pe termen scurt şi cu efect local.**

**b.4.Cantitatea și tipurile de deșeuri generate/gestionate:**

Deșeurile rezultate în timpul execuției sunt minime, iar acestea vor fi colectate în pubele amplasate în spații special amenajate și vor fi gestionate corespunzător caracteristicilor acestora ca deșeuri din construcții, prin intermediul operatorilor specializați, autorizați să preia astfel de deșeuri.

În timpul exploatării nu se vor produce deșeuri.

Lista deșeurilor (clasificate și codificate în conformitate cu prevederile legislației europene și naționale privind deșeurile), cantități de deșeuri generate:

* Deșeuri municipale amestecate - 20 03 01 - stare solida - 0,01 t;
* Materiale plastice - 17 02 03 - stare solida - 0,01 t;
* Beton - 17 01 01 - stare solida - 0,01 t;
* Pavele - 17 01 03 - stare solida - 0,5 t.

**b.5. Poluarea și alte efecte negative:**

Prin specificul legat de etapele de construire și funcționare, proiectul nu prezintă un impact semnificativ asupra factorilor de mediu. Pentru implementarea proiectului, în special etapa de construcție, au fost alese soluții care să asigure o amprentă de mediu cât mai scăzută.

Pentru diminuarea impactului asupra calității aerului, se vor lua următoarele măsuri suplimentare în perioada de execuție a lucrărilor:

* prevenirea ridicării prafului din zona de desfășurare a lucrărilor de execuție prin acțiuni de stropire în perioadele de vreme uscată;
* utilizarea în perioada de executie exclusiv a unor echipamente și utilaje noi, conforme din punct de vedere tehnic cu cele mai bune tehnologii existente;
* asigurarea unui management corect al materialelor utilizate;
* reducerea vitezei de circulație pe drumurile de acces a vehiculelor grele pentru transportul materialelor;
* oprirea motoarelor vehiculelor în intervalele de timp în care se realizează descărcarea/încărcarea materialelor;
* oprirea motoarelor utilajelor în perioadele în care nu sunt implicate în activitate;
* în cazul vehiculelor deschise de transport al materialelor necesare execuției lucrărilor, precum și al deșeurilor rezultate, se vor utiliza prelate de protecție pentru limitarea emisiilor de particule în atmosferă.

**b.6. Riscurile de accidente majore și/sau dezastre relevante pentru proiectul în cauză, inclusiv cele cauzate de schimbarile climatice, conform informațiilor științifice:** *nu este cazul.*

**b.7. Riscurile pentru sănătatea umană (de ex. din cauza contaminării apei sau a poluării atmosferice):** *nu este cazul*.

**c) Amplasarea proiectului:**

**c.1. Utilizarea actuală și aprobată a terenurilor:**

Imobilul (teren ) este situat în intravilanul Satului Puchenii Mari și aparține domeniului public al Comunei Puchenii Mari și domeniul public al județului Prahova conform HGR nr. 1359/2001.

Terenul pe care se vor executa lucrările are categoria de folosință căi de comunicație.

**c.2. Bogăția, disponibilitatea, calitatea și capacitatea de regenerare relative ale resurselor naturale, inclusiv solul, terenurile, apa și biodiversitatea, din zonă și din subteranul acesteia:**

**În perioada de execuție**, sursele posibile de poluare locală sunt reprezentate de:

* depozitarea necorespunzătoare a deșeurilor și materialelor de construcție;
* pierderi accidentale de combustibil, lubrefianți, și alte substanțe chimice de la autocamioane și echipamentele mobile rutiere și nerutiere.

În condiții normale, lucrările propuse în proiect nu vor constitui o sursă de poluare a solului și subsolului.

**În perioada de exploatare** nu se întrevăd riscuri de contaminare a solului, subsolului și apelor freatice.

**c.3. Capacitatea de absorbție a mediului natural, acordându-se o atenție specială următoarelor zone:**

* zone umede, zone riverane, guri ale râurilor; - *nu este cazul*;
* zone costiere şi mediul marin; - *nu este cazul*;
* zonele montane şi forestiere; - *nu este cazul*;
* arii naturale protejate de interes naţional, comunitar, internaţional; - *nu este cazul;*
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică; - *nu este cazul.*
* zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri; - *nu este cazul;*
* zonele cu o densitate mare a populaţiei: *- nu este cazul;*
* peisaje şi situri importante din punct de vedere istoric, cultural sau arheologic: *- nu este cazul*.

**d) Tipurile şi caracteristicile impactului potenţial:**

**d.1. Importanţa şi extinderea spaţială a impactului** - de exemplu, zona geografică şi dimensiunea populaţiei care poate fi afectată: *nu este cazul*;

**d.2. Natura impactului**: impact relativ redus și local pe perioada de implementare a proiectului;

**d.3. Natura transfrontalieră a impactului**: *nu este cazul*;

**d.4. Intensitatea şi complexitatea impactului**: *nu este cazul*;

**d.5. Probabilitatea impactului**:

**În perioada de execuție a lucrărilor**, sursele de zgomot și de vibrații vor avea un caracter temporar, acestea fiind generate de activitățile de construire și de traficul rutier.

Se vor utiliza autovehicule și utilaje omologate și conforme cu normele tehnice în vigoare, iar zgomotul și vibrațiile produse de acestea vor fi în limite legale.

**În perioada de constructie**, pentru limitarea efectelor zgomotului generat, sunt propuse urmatoărele măsuri suplimentare:

* utilizarea de echipamente și utilaje performante, cu un nivel redus de zgomot;
* efectuarea verificarilor tehnice periodice ale autovehiculelor implicate în proiect și menținerea acestora într-o stare corespunzătoare de funcționare;
* oprirea motoarelor utilajelor și vehiculelor de transport în perioadele în care nu sunt implicate în realizarea lucrărilor;
* pentru reducerea disconfortului, lucrările de execuție se vor desfășura numai în timpul zilei; se interzice execuția lucrărilor pe timpul nopții;
* se va minimiza zgomotul și vibrațiile produse de către operațiuni în conformitate cu o buna practica;
* mașinile care nu sunt utilizate permanent vor fi oprite în intervalul în care nu se lucrează sau vor fi date la minim;
* limitarea vitezei de circulație a utilajelor în șantier la 5 km/ora;

**În exploatare**, impactul este nesemnificativ și nu sunt necesare măsuri speciale de reducere a zgomotului.

**d.6. Debutul, durata, frecvenţa şi reversibilitatea preconizate ale impactului**:

Odată cu începerea lucrărilor caracteristice proiectului, pe parcursul implementării proiectului, având caracter temporar și efecte pe termen scurt și va înceta odată cu finalizarea lucrărilor.

**d.7. Cumularea impactului cu impactul altor proiecte existente şi/sau aprobate:** - *nu este cazul*;

**d.8. Posibilitatea de reducere efectivă a impactului**: *nu este cazul.*

**II. Motivele pe baza cărora s-a stabilit necesitatea neefectuării evaluării adecvate sunt următoarele:** *Nu este cazul.*

Amplasamentul nu se află în perimetrul sau în vecinătatea unei arii naturale protejate de interes național/internațional/comunitar.

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă:** *Nu este cazul.*

Proiectul nu intră sub incidența art. 48 și 54 din Legea apelor nr. 107/1996, cu modificările și completările ulterioare.

**CONDIȚIILE DE REALIZARE A PROIECTULUI:**

**Se vor respecta soluțiile tehnice care au stat la baza emiterii deciziei etapei de încadrare: memoriul tehnic, acte și avize emise de alte autorități.**

* respectarea etapelor privind construcţia şi montajul obiectivelor, a programului de control pe faze de execuţie;
* verificarea tehnică riguroasă a motoarelor autovehiculelor şi utilajelor necesare realizării proiectului, pentru a evita scurgerile de uleiuri şi carburanţi;
* depozitarea şi manipularea corespunzătoare a materialelor;
* se vor respecta prevederile legislatiei de mediu în vigoare, condițiile impuse prin acordurile, avizele și punctele de vedere emise de autoritățile implicate în avizarea proiectului;
* aveți obligația să colectați și să depozitați corespunzător deșeurile rezultate în urma proiectului;
* la terminarea lucrarilor de construire se va asigura salubritatea întregului amplasament, inclusiv a zonelor adiacente, prin eliminarea tuturor materialelor și resturilor rezultate din execuția obiectivului;
* depozitarea provizorie a materialelor pe amplasament se va realiza astfel încât să se reduca riscul poluării solurilor și a apei freatice;
* este interzisă poluarea în orice mod a resurselor de apă;
* se vor respecta prevederile Legii nr. 211/2011, art. 17 alin. (3), privind regimul deșeurilor, cu modificările și completările ulterioare; se interzice depozitarea deșeurilor de orice fel în alte locuri decât în cele special amenajate;
* deșeurile rezultate din lucrări se vor valorifica/elimina, pe măsura acumulării lor, prin societăți autorizate;
* privitor la protecția impotriva zgomotului: alegerea unor echipamente de muncă adecvate, care să emită cel mai mic nivel de zgomot posibil, folosirea de utilaje și mijloace de transport silențioase, reducerea la minim a traficului utilajelor în apropierea zonelor locuite;
* organizarea de șantier se va amenaja pe un perimetru cât mai redus.

**Informarea și participarea publicului la procedura de reglementare:**

Autoritatea competentă pentru protecția mediului a asigurat și garantat accesul liber la informație a publicului interesat/afectat de proiect.

Astfel, publicul a fost informat cu privire la depunerea solicitării în vederea obținerii acordului de mediu și asupra deciziei luate:

* afișate pe pagina proprie de internet a autorității competente pentru protecția mediului și la sediul acesteia;
* afișate de titular în data de 10.06.2020 și 10.06.2020 în ziarul ,,Observatorul Prahovean” și la Primăria Comunei Puchenii Mari;
* afișate de titular în data de ................. și ................. în ziarul ,,.................” și la Primăria Comunei Puchenii Mari;

Documentația aferentă proiectului a fost accesibila spre consultare de către public pe toată durat derulării procedurii de reglementare la sediul APM Prahova.

Precizăm că nu au existat sesizări și comentarii din partea publicului interesat/potențial afectat pe parcursul procedurii de reglementare.

Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor [Legii contenciosului administrativ nr. 554/2004](http://legislatie.just.ro/Public/DetaliiDocumentAfis/202940), cu modificările și completările ulterioare.Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018, privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018, privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018, privind evaluarea impactului anumitor proiecte publice și private asupra mediului și ale [Legii nr. 554/2004](http://legislatie.just.ro/Public/DetaliiDocumentAfis/202940), cu modificările și completările ulterioare.

**DIRECTOR EXECUTIV,**

**Gabriela MUNTEANU**

**ŞEF SERVICIU A.A.A.,**

**Olguța FIDEL**

*Întocmit,*

*Georgiana Victoria SOARE*